**1. Kinoakadēmijas balva** norisinājās 1929. gada 16. maijā un bija pirmā Kino mākslas un zinātnes akadēmijas rīkotā apbalvošanas ceremonija, kas norisinājās Holivudas viesnīcā *Hollywood Roosevelt Hotel*. Nosaukums "Oskars" šī pasākuma apzīmēšanai vēl netika izmantots. Visas nominācijas ieguva tā saucamos "Godpilnās atzinības" (angļu: *Honorable Mention*). Ceremonija ilga 15 minūtes, un tajā piedalījās 270 cilvēki. Biļetes cena bija 5 dolāri (kas ir 74 dolāri mūsdienās). Ceremonijas vadītājs bija Daglass Fērbenkss. Šī ir vienīgā Kinoakadēmijas pasniegšanas ceremonija, kas netika raidīta pa radio vai translēta televīzijā.

Uzvarētāji 12 nominācijās bija zināmi jau trīs mēnešus pirms ceremonijas. Tie tika nodoti presei, kas tos publicēja vienlaicīgi ar balvu pasniegšanu. Tas tā turpinājās līdz pat 1945. gadam, kad avīze *Los Angeles Times* publicēja rezultātus divas stundas pirms ceremonijas un jau nākamgad ceremonijā parādījās aizzīmogotas aploksnes.

Dažas nominācijas tika piešķirtas bez atsauces uz konkrētu filmu, piemēram nominēti tika Ralfs Hemerass un Nadžents Sloters mūsdienās jau nepastāvošā nominācijā "Labākie inženiertehniskie efekti". Atšķirībā no vēlākām ceremonijām, aktieri un režisori varēja tikt apbalvoti par vairākām filmām gada garumā. Emīls Janningss saņēma balvu nominācijā "Labākais aktieris galvenajā lomā" par lomām filmās *The Way of All Flesh* un *The Last Command*. Papildu standarta balvai Čārlijs Čaplins un Warner Brothers studija saņēma speciālās Kinoakadēmijas goda balvas.

Balvām tika izvirzītas kinofilmas, kas iznākušas uz ekrāniem laikā posmā no 1927. līdz 1928. gadam.  Ceremonijas laikā tika pasniegta balva par labākajiem titriem mēmajai filmai (vienīgā reize visā ceremoniju vēsturē).

Ceremonijā filmas *7th Heaven* un *Sunrise: A Song of Two Humans*, katra ieguva trīs balvas, *Wings*, saņēma divas balvas. Starp šiem apbalvojumiem *Sunrise* ieguva balvu nominācijā "Unikālais mākslinieciskais izpildījums" un *Wings* ieguva balvu nominācijā "Izcilākā filma" (mūsdienās šī nominācija saucas "Labākā filma"), šīs divas nominācijas tajā laikā tika uzskatītas par vakara galvenajām balvām, kas izcēla kinematogrāfa attīstību. Nākamajā ceremonijā, Kinoakadēmija atteicās no nominācijas "Unikālais mākslinieciskais izpildījums", un ar atpakaļ ejošu datumu pieņēma, ka balva ko ieguva filma *Wings* bija augstākais apbalvojums ar kādu varēja apbalvot.

Konteksts
---------

1927. gadā Luijs B. Meiers, *Louis B. Mayer Pictures Corporation* izveidotājs, kas pēc tam tika pievienots *Metro-Goldwyn-Mayer* (MGM), nodibināja Kino mākslas un zinātnes akadēmiju. Meiera mērķis balvas radīšanā bija apvienot piecas kino industrijas nozares, tostarp aktierus, režisorus, producentus, tehniķus un scenāristus. Meiers izteicās par balvu piešķiršanu: "Es secināju, ka labākais veids, kā tikt galā [ar filmu veidotājiem], ir piešķirt viņiem visiem medaļas... Ja tiem iedotu kausus un apbalvojumus, viņi būtu gatavi nogalināt, lai saražotu to, ko es vēlos. Tādēļ arī tika izveidota Kinoakadēmijas balva". Meiers palūdza MGM mākslinieciskajam vadītājam Sedrikam Gibonsam izveidot Kinoakadēmijas balvas statueti. Nominācijas tika paziņotas ar telegrammām 1928. gada februārī. 1928. gada augustā Meiers sazinājās ar Kinoakadēmijas galveno tiesnešu padomi, lai izlemtu uzvarētājus. Tomēr, balstoties uz ASV kinorežisora Kinga Vidora sacītā, balsošana par labāko filmu bija Kinoakadēmijas dibinātāju Daglasa Fērbenksa, Sida Graumana, Meiera, Mērijas Pikfordas un Džozefa Šenka pārziņā.

Ceremonija
----------

Balvu pasniegšanas ceremonija norisinājās 1929. gada 16. maijā viesnīcā *Hollywood Roosevelt Hotel*, Losandželosā. Tā bija kā slēgtās vakariņas ar 36 banketa galdiem, kurās piedalījās 270 cilvēki un ieejas biļete maksāja piecus dolārus (kas ir 74 ASV dolāri mūsdienās). Aktieri un aktrises viesnīcā ieradās luksusa transportlīdzekļos un viņus sagaidīja fanu pūlis. Ceremonija netika pārraidīta radio vai televīzijā, to vadīja Kino mākslas un zinātnes akadēmijas direktors Fērbenkss un ceremonijas ilgums bija 15 minūtes.

Apskats
-------

Uzvarētāji tika paziņoti trīs mēnešus pirms ceremonijas. Starp uzvarētājiem bija Emīls Janningss, pirmais balvas saņēmējs kategorijā "Labākais aktieris galvenajā lomā" (*The Way of All Flesh* un *The Last Command*); Dženeta Geinore kategorijā "Labākā aktrise galvenajā lomā" (*7th Heaven*, *Street Angel* un *Sunrise: A Song of Two Humans*); Frenks Borzeigijs kategorijā "Labākais režisors (drāma)" (*7th Heaven*); Luiss Mailstouns kategorijā "Labākais režisors (komēdija)" (*Two Arabian Knights*) un *Wings* kategorijā "Labāka filma" (tā laika dārgākā filma). Divas īpašās Kinoakadēmijas balvas saņēma Čārlijs Čaplins, filma "Cirks" tika izņemta no visām nominācijām (labākais aktieris galvenajā lomā, labākais scenārijs un labākais režisors (komēdija)), lai atzītu viņa kopējo ieguldījumu industrijā, un Warner Brothers kā skaņu kino pionieriem ("Džeza dziedātājs"). Turpmākajās ceremonijās vairs nebija trīs kategorijas: "Labākie inženiertehniskie efekti", "Labākie titri mēmai filmai" un "Unikālais mākslinieciskais izpildījums".

Nominanti un laureāti
---------------------

"Izcilākā filma" — *Wings*
"Unikālais mākslinieciskais izpildījums" — *Sunrise: A Song of Two Humans*
"Labākais režisors (drāma) — Frenks Borzeigijs
"Labākais aktieris galvenajā lomā" — Emīls Janningss
"Labākā aktrise galvenajā lomā — Dženeta Geinore
Speciālā balva — Čārlijs Čaplins
1. Kinoakadēmijas balvas pasniegšanā (1927.–1928. gadā) tika pieļauta anomālija nominācijas procesā, kas ļāva nominēt un apbalvot mākslinieku par darbu vienā filmā, par darbu vairākās filmās vai par darbu bez atsauces uz kādu konkrētu filmu.

Uzvarētāji atrodas saraksta augšgalā un ir izcelti **treknrakstā**.

| Izcilākā filma | Labākais režisors (komēdija) |
| --- | --- |
| * ***Wings***
	+ *The Racket*
	+ *7th Heaven*
 | * **Luiss Mailstouns – *Two Arabian Knights***
	+ Teds Vailds – *Speedy*
 |
| Labākais režisors (drāma) | Unikālais mākslinieciskais izpildījums |
| * **Frenks Borzeigijs – *7th Heaven***
	+ Herberts Brenons – *Sorrell and Son*
	+ Kings Vidors – *The Crowd*
 | * ***Sunrise: A Song of Two Humans***
	+ *The Crowd*
	+ *Chang: A Drama of the Wilderness*
 |
| Labākais aktieris galvenajā lomā | Labākā aktrise galvenajā lomā |
| * **Emīls Janningss par lomām filmās *The Last Command* un *The Way of All Flesh***
	+ Ričards Bartelmess par lomām filmās *The Noose* un *The Patent Leather Kid*
 | * **Dženeta Geinore par lomām filmās *7th Heaven*, *Street Angel* un *Sunrise: A Song of Two Humans***
	+ Luīze Dresere par lomu filmā *A Ship Comes In*
	+ Glorija Svansone par lomu filmā *Sadie Thompson*
 |
| Labākais adaptētais scenārijs | Labākais literatūras oriģinālavots |
| * ***7th Heaven* – Benžamins Gleizers**
	+ "Džeza dziedātājs" – Alfrēds Kons
	+ *Glorious Betsy* – Entonijs Koldivejs
 | * ***Underworld* – Bens Hekts**
	+ *The Last Command* – Lajošs Bīro
 |
| Labākie titri mēmai filmai | Labākais operatora darbs |
| * **Džozefs Farnems (balva nav saistīta ar konkrētu filmu)**
	+ Haralds Dafijs - *The Private Life of Helen of Troy*
	+ Džordžs Merions jaunākais (nominācija nav saistīta ar konkrētu filmu)
 | * **Čārlzs Rošers un Karls Strass - *Sunrise: A Song of Two Humans***
	+ Džordžs Bārns - *The Devil Dancer;*, *The Magic Flame*, *Sadie Thompson*
 |
| Labākais mākslinieka darbs | Labākie inženiertehniskie efekti |
| * **Viljams Kemerons Menzes - *Tempest* un *The Dove***
	+ Ročuss Glīzs - *Sunrise: A Song of Two Humans*
	+ Harijs Olivers - *7th Heaven*
 | * **Rojs Poumrojs - *Wings***
	+ Ralfs Hemerass (nominācija nav saistīta ar konkrētu filmu)
	+ Nadžents Sloters (nominācija nav saistīta ar konkrētu filmu)
 |

### Filmas ar vairākām nominācijām un balvām

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sekojošās sešas filmas saņēma vairākas nomiācijas:

Filmas ar vairākām nominācijām| Nominācijas | Filma |
| --- | --- |
| 5 | *7th Heaven* |
| 4 | *Sunrise: A Song of Two Humans* |
| 2 | *The Crowd* |
| *The Last Command* |
| *Sadie Thompson* |
| *Wings* |

 | Sekojošās trīs filmas saņēma vairākas balvas:

Filmas ar vairākām Kinoakadēmijas balvām| Awards | Film |
| --- | --- |
| 3 | *7th Heaven* |
| *Sunrise: A Song of Two Humans* |
| 2 | *Wings* |

 |

### Speciālās balvas

Kinoakadēmijas goda balvas, tad Speciālās balvas, saņēma:

* Čārlijam Čaplinam "par daudzpusību un ģenialitāti aktierspēlē, filmas "Cirks" scenārija uzrakstīšanā, režisēšanā un producēšanā" (angļu: *For versatility and genius in acting, writing, directing and producing "The Circus"*).
* Studija *Warner Bros.* "par filmas "Džeza dziedātājs" izveidi, pirmo skaņu filmu, kas radīja nozares revolūciju" (angļu: *For producing The "Jazz Singer", the pioneer outstanding talking picture, which has revolutionized the industry*).

Izmaiņas
--------

Pēc 1. Kinoakadēmijas balvas pasniegšanas ceremonijas Kino mākslas un zinātnes akadēmija veica sekojošas izmaiņas:

* Balvu kategorijas samazināja no divpadsmit uz septiņām:
	+ Kategorijas "Labākais režisors (komēdija)" un "Labākais režisors (drāma)" apvienoja kategorijā "Labākais režisors";
	+ Likvidēja kategoriju "Labākie inženiertehniskie efekti";
	+ Likvidēja kategoriju "Unikālais mākslinieciskais izpildījums";
	+ Kategorijas "Labākais adaptētais scenārijs" un "Labākais literatūras oriģinālavots" apvienoja kategorijā "Lābakais scenārijs";
	+ Likvidēja kategoriju "Labākie titri mēmai filmai".

Atsauces
--------

1. 1 2 3 4  «The Official Academy Awards Database». Academy of Motion Picture Arts and Sciences. Arhivēts no oriģināla, laiks: 2009. gada 8. februārī. Skatīts: 2012. gada 18. februāris. Reader must select "1927/28" in the "Award Year(s):" drop-down menu and press "Search".
2. 1 2 3 4 5 6 7 8  «History of the Academy Awards». Academy of Motion Picture Arts and Sciences. Arhivēts no oriģināla, laiks: 2010. gada 8. aprīlī. Skatīts: 2010. gada 6. maijs.
3. 1 2 3 4 5 6  Tim Dirks. «1927–28 Academy Awards Winners and History». Rainbow Media. Skatīts: 2010. gada 6. maijs.
4. 1 2 3  «This day in History». History. A&E Television Networks. Arhivēts no oriģināla, laiks: 2010. gada 7. marts. Skatīts: 2010. gada 5. oktobris.
5. 1 2 3 4  Debra Ann Pawlak. «The Story of the First Academy Awards». *The MediaDrome*. Arhivēts no oriģināla, laiks: 2005-03-15.
6. ↑  «Names make news». *Time* (Time Inc.). 1929. gada 27. maijs. Arhivēts no oriģināla, laiks: 2010. gada 27. oktobris. Skatīts: 2010. gada 5. oktobris.

Ārējās saites
-------------

* 1. Kinoakadēmijas laureāti un nominācijas (angliski)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Amerikas Kinoakadēmijas balva "Oskars" |
| --- |
|  |
| Balvas | 
* Labākā filma
* Labākais režisors
* Labākais aktieris galvenajā lomā
* Labākā aktrise galvenajā lomā
* Labākais aktieris otrā plāna lomā
* Labākā aktrise otrā plāna lomā
* Labākais oriģinālscenārijs
* Labākais adaptētais scenārijs
* Labākā starptautiskā spēlfilma

* Labākā oriģinālmūzika
* Labākā dziesma
* Labākā animācijas filma
* Labākā animācijas īsfilma
* Labākā īsfilma
* Labākā dokumentālā filma
* Labākā dokumentālā īsfilma

* Labākais operatora darbs
* Labākais mākslinieka darbs
* Labākā montāža
* Labākie kostīmi
* Labākais grims un matu sakārtojums
* Labākā skaņa
* Labākā skaņas montāža
* Labākie vizuālie efekti

 |
|  |
| *Governors Awards* | 
* Kinoakadēmijas goda balva
* Džīna Heršolta humanitārā balva
* Ērvinga Tālberga memoriālā balva

 |
|  |
| Agrāko gadu balvas | 
* Labākais literatūras oriģinālavots
* Labākais režisora palīgs
* Labākā horeogrāfija

 |
|  |
| Ierosinātās balvas | Labākā populārā filma |
|  |
| Ceremonijas[1] | 
* 1927/28
* 1928/29
* 1929/30
* 1930/31
* 1931/32
* 1932/33
* 1934
* 1935
* 1936
* 1937
* 1938
* 1939
* 1940
* 1941
* 1942
* 1943
* 1944
* 1945
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020/21
* 2021
* 2022

 |
|  |
| Saistītie raksti | 
* Latvijas kandidāti balvai "Labākā starptautiskā spēlfilma"

 |
|  |
| [1] Norādītais gads atbilst Kinoakadēmijas noteikumiem par filmu izplatīšanu. Pašas balvas tiek pasniegtas nākamajā gadā |

 |